open-index/open-wikipedia-markdown huggingface dataset:
James Clark Ross

**James Clark Ross** (1800–1862) var en engelsk sjøfarer og oppdager.

## Liv og virke
James Clarl Ross var sønn av en velstående forretningsmann.

### Nordishavet
Allerede som tolvåring begynte Ross sin tjeneste i Royal Navy og i 1818 deltok han i en ekspedisjon under ledelse av sin onkel John Ross, som lette etter Nordvestpassasjen. Mellom 1819 og 1825 deltok Ross i flere polarekspedisjoner under ledelse av William Edward Parry, også disse ekspedisjonene langs nordvestpassasjen. I 1827 gjorde Parry og Ross et forsøk på å nå den geografiske nordpolen. Parry trodde at Nordishavet bare inneholdt en mindre stripe av is og derfor ble mindre båter lastet på sleder som ble trukket over isen. Ved 82° nordlig bredde ble de tvunget til å gjøre vendereis.

Mellom 1829 og 1831 deltok James Clark Ross i onkel John Ross’ andre arktiske ekspedisjon. Den 1. juni 1831  fant de, som den første ekspedisjon, den magnetiske nordpol, som på den tiden lå ved Cape Adelaide på Boothia Peninsula.

### Antarktis
Den 29. september 1839 påbegynte Ross en egen ekspedisjon med fartøyene HMS «Erebus» og HMS «Terror» til Antarktis. Som leder for skipet «Terror» valgte Ross sin nære venn Francis Crozier. I 1841 oppdaget han Rosshavet og de to vulkanene Mount Erebus og Mount Terror, oppkalt etter ekspedisjonens to fartøy. De seilte langs iskanten som inntil da ikke hadde vært kjent og navnga den Victoria Barrier, senere omdøpt Rossbarrieren til hans minne. Året etter utforsket de østsiden av det som nå kalles James Ross Island og oppdaget og navnga Snow Hill Island og Seymour Island.

Ekspedisjonen returnerte til England 4. september 1843. Året etter ble han adlet og tildelt den franske Æreslegionen.

### Nordishavet igjen
I 1848 ble han sendt på en av tre ekspedisjoner sendt ut for å finne John Franklin. (De andre to var Rae–Richardson Arctic Expedition og *HMS Plover-HMS Herald expedition* gjennom Beringstredet.) Han fikk kommandoen over HMS ''Enterprise'', som ble ledsaget av HMS ''Investigator'', Grunnet isen i Baffin Bay kom han ikke lengre enn til nodøstre odde av  Somerset Island der han ble innfrosset ved Port Leopold. Om våren utforsket han og Francis Leopold McClintock vestkysten av øya på slede. Han kjente igjen Peel Sound men mente at det var for meget is der for at Franklin kunne ha brukt det (i virkeligheten hadde Franklin gjort så i 1846.). Neste sommer forsøkte han å nå frem til Wellington Channel men ble blokket av is, og vendte tilbake til England.

## Se også
* «Sir James Clark Ross» (I), flytende hvalkokeri
* «Sir James Clark Ross» (II), flytende hvalkokeri

## Referanser


## Eksterne lenker
*  Biografi Dictionary of Canadian Biography Online
Limburger

**Limburger** er en opprinnelig belgisk, halvhard ost laget av pasteurisert kumelk. Ostens kittyte kan ha en stram aroma, men den er temmelig mild inni.

## Eksterne lenker
*
Sir James Clark Ross

**Sir James Clark Ross** kan vise til:

*James Clark Ross – britisk sjøfarer og oppdager
* FLK «Sir James Clark Ross» (I) – flytende hvalkokeri
* FLK «Sir James Clark Ross» (II) – flytende hvalkokeri
* RRS «James Clark Ross» – forskningsskip tilhørende British Antarctic Survey
Frank Bruno

**Franklin Roy Bruno** (født 16. november 1961 i London i England) er en tidligere engelsk bokser og verdensmester i tungvekt. Han vant WBC-tittelen i sitt fjerde forsøk mot amerikaneren Oliver McCall i 1995 i London. Samme år tapte han tittelen mot Mike Tyson i Las Vegas, i det som ble hans siste kamp. Han har bokset mot flere storheter som Lennox Lewis, Tim Witherspoon, James Smith, Mike Tyson og Oliver McCall.

## Referanser


## Eksterne lenker
* 
* 
* 
*
Jerry Abbott

**Jerry Abbott** (1944–2024) var en amerikansk countrykomponist og plateprodusent fra Pantego i Texas. Han sto bak Dimebag Darrell Abbott og Vinnie Paul Abbott, fra Pantera, Rebel Meets Rebel og Damageplan. Mange av Panteras tidligere LP-er ble produsert av Abbott. Han var også med i VH1-programmet *[[Behind the Music]]* om Pantera i mai 2006, hvor han snakket om sønnen sin, Darrell Abbott, stort sett om hvordan han var med i Kiss Army som barn.

Han var produsent på Pantera-albumene *[[Metal Magic]]* (1983), *[[Projects in the Jungle]]* (1984), *[[I Am the Night]]* (1985) og *[[Power Metal (Pantera-album)|Power Metal]]* (1988).

## Referanser


## Eksterne lenker
*
Projects in the Jungle

***Projects in the Jungle*** er det andre albumet av det amerikanske glam- og groove metal-bandet Pantera, som ble utgitt i 1984. Tittelsporets musikalske stil viser hva som skal komme i de neste årene, da den inneholder thrashy gitarriff, med breakdowns som kan være ganske «groovy».

## Sporliste
*Alle spor av Pantera.

#«All Over Tonight» – 3:36
#«Out for Blood» – 3:09
#«Blue Light Turnin' Red» – 1:38
#«Like Fire» – 4:01
#«In Over My Head» – 3:58
#«Projects in the Jungle» – 3:05
#«Heavy Metal Rules» – 4:18
#«Only a Heartbeat Away» – 4:01
#«Killers» – 3:30
#«Takin' My Life» – 4:31

## Personell
*Terry Glaze – vokalist
*Diamond Darrell – gitar
*«Rexx Rocker» – bass
*Vince Abbott – trommer

## Eksterne lenker
*
I Am the Night

***I Am the Night*** er det tredje studioalbumet av heavy metal-bandet Pantera, som ble utgitt i 1985 på vinyl og kassett. Alle CD-versjonene av albumet er bootlegs som er overført fra vinyl eller kassett. Man hører en tydelig utvikling mot deres nyere spillestil på dette albumet, og deres større innflytelser blir mye tydeligere, spesielt merkbart på tittelsporet og «Down Below». Det var også det siste albumet hvor Terry Glaze var vokalist.

## Sporliste
*Alle spor av Pantera.

#«Hot and Heavy» – 4:06
#«I Am the Night» – 4:27
#«Onward We Rock» – 3:56
#«D*G*T*T*M» (Darrell Goes to the Movies) – 1:43
#«Daughters of the Queen» – 4:16
#«Down Below» – 2:39
#«Come-On Eyes» – 4:13
#«Right on the Edge» – 4:06
#«Valhalla» – 4:05
#«Forever Tonight» – 4:10

## Personell
*Terry Glaze – vokalist
*Diamond Darrell – gitar
*«Rexx Rocker» – bass
*Vince Abbott – trommer

## Eksterne lenker
*
East West Records

**East West Records** er et amerikansk plateselskap, eid av Warner Music Group, som opererte under WMGs Independent Label Group.

## Historie
Da det ble laget i 1955 av Atlantic Records, hadde selskapet en hit med The Kingsmen, før det gikk inn i dvale frem til 1990, da Atlantic startet det opp igjen som *EastWest Records America*. Daværende visepresident i Atlantic, Sylvia Rhone, ble CEO på det nye plateselskapet.

Under Rhones ledelse opplevde EastWest en utrolig suksess med flere multiplatinum-band, som: Simply Red, En Vogue, Pantera, Yo-Yo, Das EFX, Snow, Gerald Levert, AC/DC, Missy Elliott og MC Lyte.

I 1991, slo EastWest seg sammen med søsterselskapet Atco Records, og kalte seg en stund for "Atco/EastWest Records." I 1993 fjernet de Atco sitt navn, og selskapet fortsatte under navnet EastWest. Mens de var i Storbritannia fikk bandet flere store artister med seg, som Simply Red, Chris Rea og The Beloved.

I 1994 ble Rhone utpekt som CEO for søsterselskapet Elektra Records. På samme tid brøt EastWest seg løs fra Atlantic, og begynte å jobbe under Rhone hos Elektra Records.

Innen det nye millenniet førte kutt i budsjettet hos Warner Music Group til at Elektra måtte deaktivere EastWest Records, og droppe noen av bandene, mens andre ble flyttet til Elektra. I 2004 solgte Time Warner Warner Music Group til private investorer. Etter dette ble flere kutt i budsjettet utført, som føre til at Elektra ble absorbert av Atlantic.

I 2005 aktiverte WMG EastWest igjen, som et in-house "indie" rock-plateselskap, som stort sett markedsfører og distribuerer andre rocke-plateselskap. EastWest drives nå under Warner sin Independent Label Group.

## Tidligere artister
*1 Of The Girls
*Sarah Brightman
*Stina Nordenstam
*8-Off
*AC/DC
*Baton Rouge
*Blazin' Squad
*Britny Fox
*Cancer
*Da Lench Mob
*Das EFX
*Dawn of the Replicants
*Dream Theater
*Missy Elliott
*En Vogue
*Happyhead
*Gerald Levert
*KIX
*MC Lyte
*Mista
*Pantera
*Sa-Deuce
*Sick of it all
*Simply Red
*Snow
*Supernatural
*Tad
*The Sisters of Mercy
*Tori Amos (Europa)
*The Wildhearts
*Yo-Yo

## Eksterne lenker
* 
* Diskografi over EastWest singler
Edendale

***Edendale*** er det norske rockebandet Bigbangs syvende studioalbum, og det andre albumet utgitt på det amerikanske markedet. Det ble gitt ut 9. mars 2009 i Norge, og 19. januar 2010 i USA. Albumet er produsert av Øystein Greni og Greg Richling fra The Wallflowers. Albumet er utgitt på Øystein Grenis eget plateselskap, Grandsport Records og Warner Music, og Oglio Records i USA. Den amerikanske utgivelsen har tre bonusspor. Albumet ble spilt inn i Sound City Studios. 
Albumet fikk generelt positiv kritikk fra pressen, og lå 22 uker på VG-lista i 2009, med førsteplass som beste plassering.   

Coverfotoet er tatt av Stian Andersen.

## Albumtittel
Albumet er oppkalt etter et område nordvest i downtown Los Angeles, kjent som Echo Park og den østlige delen av Silver Lake. Dette er området som bandet har bodd og spilt medsteparten av musikken deres under oppholdet i USA. 100 år tidligere var det et område hvor mesteparten av de større filmselskapene lå i stumfilmtiden.

## Produksjon
Albumet er produsert av Greg Richling (The Wallflowers) og Øystein Greni. Miksing ble gjort av Bryan Cook (Damien Rice, Jackson Browne, Jewel, Aimee Mann, Stevie Nicks, Elton John og fler). Og mastering er gjort av Gavin Lurssen (Robert Plant/Alison Krauss, Ben Harper, Tom Waits, Elvis Costello og fler).

## Listeplasseringer

## Sporliste
Alle sanger er skrevet av Øystein Greni, unntatt hvor annet er indikert.

# «Play Louder» (Maria Orieta/Øystein Greni)
# «Call Me»
# «Swedish Television»
# «Isabel»
# «Freeway Flowers» (Joshua Moore/Øystein Greni)
# «Bag of Leaves»
# «To the Max» (Nikolai Hængsle Eilertsen/Øystein Greni)
# «Jumpsuit» (Christian Engfelt/Øystein Greni)
# «Now Is Not a Good Time»
# «One Step at a Time»
# «Something Special» (Bonusspor i USA)
# «Falling» (Bonusspor i USA)
# «Wild Bird» (Bonusspor i USA)

## Personell
### Bigbang
* Øystein Greni - sang, elektriske og akustiske gitarer, låtskriver, produsent
* Nikolai Eilertsen - bass, perkusjon, harmonivokal, piano på *To the Max*, låtskriver
* Olaf Olsen - trommer, perkusjon, harmonivokal
### Øvrige
* Joshua Moore - orgel, piano, hammondorgel, wurlitzer, harmonivokal, låtskriver 
* Maria Orieta - gitar på *Play Louder*, låtskriver 
* David Larring - harmonivokal på *Now Is Not a Good Time*
* Greg Richling - harmonivokal på *Now Is Not a Good Time*, produsent, tekniker
* Torgny Amdam - harmonivokal på *To the Max*
* James Gadson - trommer på *To the Max*
* Martin Windstad - conga på *To the Max*
* Makeda O'Neil - harmonivokal på *Bag of Leaves*
* Dee Dee O'Neil - harmonivokal på *Bag of Leaves*
* Dave Natale - harmonivokal på *Swedish Television*
* Jared Nelson Smith - zorbagitar på *Bag of Leaves*
* Dave Rawlings - telecaster på *Now Is Not a Good Time*
* Adam Fuller - tekniker
* Chris Constable - tekniker 
* Bryan Cook - tekniker, miksing 
* Gavin Lurssen - mastering 
* Stian Andersen - fotograf
* Sølve Sæther - fotograf 
* Dimitri Kayiambakis - coverdesign

## Referanser


## Eksterne lenker
*
Trond Reidar Hole

**Trond Reidar Hole** (født 1964) er en norsk politiker (H) og organisasjonsmann. Han er generalsekretær i arbeidstagerorganisasjonen Parat fra 2010.

Han vokste opp i Båtsfjord og Krødsherad og er cand.polit. med hovedfag i statsvitenskap fra Universitetet i Oslo. Han har også en mastergrad i ledelse fra BI. 

Hole var formann i Norges Gymnasiastsamband fra 1984 til 1985, formann i Oslo Unge Høyre fra 1986 til 1988 og varamedlem av Oslo bystyre for Høyre fra 1988 til 1995. Han var ansatt som informasjonssekretær for Høyres stortingsgruppe fra 1989 til 1992.

Hole var informasjonssjef i YS-forbundet KFO – Kommunalansattes Fellesorganisasjon fra 1992 til 1996, deretter spesialrådgiver for YS-ledelsen fra 1996 til 1998.

Han var sjefssekretær i Oslo Høyre fra 1998 til 2001 og generalsekretær i Høyre fra 2001 til 2009.

## Referanser
Red Leicester

**Red Leicester** er en orangerød ost fra England. Fargen skyldes, likesom ved cheddar, bruk av det naturlige fargestoffet annatto.

Red Leicester produserers som et stort og flatt rundt ostehjul, av kumelk. Modningen er på seks til ni måneder.
Rolf Øvrum

**Rolf Øvrum** (født 4. mars 1949 i Levanger) er norsk journalist, redaktør og forfatter.

Han var generalsekretær i Norsk Redaktørforening  fra 1983 til 1990, og bidro til at Vær Varsom-plakaten ble revidert i 1987.

Øvrum startet sin løpebane som journalistlærling i *[[Tidens Krav]]* i Kristiansund i 1970. Han jobbet senere som journalist i *[[Arbeider-Avisa]]* og i *[[Adresseavisen]]* i Trondheim, samt i *[[Rogalands Avis]]* i Haugesund og Stavanger. I 1979 ble han ansatt som redaksjonssjef i Hamar Arbeiderblad. Han har vært redaktør i *[[Hamar Dagblad]]/[[Østlendingen]], [[Øvre Smaalenene Avis]]* i Askim, desksjef i *[[Økonomisk Rapport]]* og medarbeider i tidsskriftet *Jakt, hund & våpen* i Hjemmet Mortensen. Etter at han i 1998 etablerte seg som frilanser, bosatt i Dalsbygda i Os i Østerdalen, har han vært ansvarlig redaktør for forskningstidsskriftet *Verdt å vite,*  som utgis av KS Forskning, fagtidsskriftene *Villreinen og Hjorteviltet,* samt journalist for *Broderfolk* og *Grenseposten.*

Fra 1991 til 1993 var Rolf Øvrum avdelingsleder i LOOC/Lillehammer OL 94, hvor han bygde opp og ledet OL-organisasjonens pressetalskorps. Han er medlem av NORDEM (Norsk ressursbank for demokrati og menneskerettigheter) og har blant annet deltatt som valgobservatør for OSSE i Georgia.

## Forfatterskap
* *«Budbringerens dilemma – om ytringsfrihet, presseetikk og redaktøransvar», IJ-forlaget, sammen med [[Steingrim Wolland]].* (1992)
* *«Akevitt av egen avl – boken om brennevinskrydring», J. W. Damm* (1999)

## Referanser
K-sentret supermarked

**K-sentret supermarked**, eller **K-sentret supermarknad**, 
var et lavprissupermarked i Sogndalsfjøra i Sogndal i Sogn. Supermarkedet ble etablert av Kåre L. Navarsete, i det nyoppførte K-sentret, og åpnet i desember 1970. 
I 1976 ble K-senteret supermarked en dagligvarekjede, da Navarsete overtok Aarskog matsenter i Hermansverk.

I mars 1984 ble K-senteret supermarked den første butikken i Norge hvor det ble mulig å betale med bankkort, da dette ble innført som en prøveordning i samarbeid med den lokale sparebanken.

Butikkdriften ble lagt ned i 1998 og butikken i Sogndal ble overdratt til Eurospar (senere Meny), og butikken på Henjesanden ble overdratt til Kiwi.

## Referanser
Marie Capet, grevinne av Champagne

**Marie Capet, grevinne av Champagne** eller kun *Marie de Champagne* (født 1145, død 11. mars 1198) var den eldste datteren av Ludvig VII av Frankrike og hans første hustru, Eleanora av Aquitaine. Maries yngre søster var Alix av Frankrike.

## Liv og virke
### Bakgrunn
På farsiden var hun den eldre halvsøster av Marguerite; Alys, grevinne av Vexin; Filip II August av Frankrike; og Agnes av Frankrike (bysantinsk keiserinne). Hun var på morsiden den eldre halvsøster av Vilhelm IX, greve av Poitiers; Henrik den unge konge; Matilda av England, hertuginne av Sachsen; Rikard Løvehjerte; Geoffrey II, hertug av Bretagne; Leonora av Aquitaine; Joan Plantagenet; og Johan av England.

Ekteskapet til hennes foreldre ble erklært ugyldig i 1152 på grunn av blodsslektskap, og varetekten av Marie og hennes søster Alix ble gitt til deres far, kong Ludvig. Deres mor Eleanora giftet seg på nytt med kong Henrik II av England og forlot Frankrike. I 1160, da deres far giftet seg med Adele av Champagne trolovet han både Marie og Alix til Adeles brødre. Etter hennes trolovelse ble Marie sent til klosteret Avenay i Champagne for hennes utdannelse.

### Ekteskap, regentskap
I 1164 giftet Marie seg med Henrik I, greve av Champagne. De fikk fire barn:

* Scholastique av Champagne (død 1219), gift med Vilhelm V av Macon
* Henrik II av Champagne (1166–1197)
* Marie av Champagne (død 1204), gift med Balduin I av Konstantinopel
* Thibaut III av Champagne (1179–1201)

Marie ble etterlatt som regent av Champagne da Henrik I dro på pilegrimsreise til Det hellige land. Mens hennes ektemann var fraværende døde hennes far og hennes halvbror Filip II August av Frankrike ble konge. Han konfiskerte enkeeiendommene til hans mor Adele (også Maries svigermor) og giftet seg deretter med Isabella av Hainaut, som tidligere hadde vært trolovet med Maries eldste sønn. Dette fikk Marie til å slå seg sammen med misfornøyde aristokrater, blant annet dronning Adele og erkebiskopen av Reims, i en konspirasjon mot kong Filip. Etterhvert bedre forholdet mellom Marie og hennes halvbror. Hennes ektemann kom tilbake fra Det hellige land, men døde bortimot øyeblikkelig. Som enke med fire unge barn overveide Marie å gifte seg med Filip av Flandern, men denne forbindelsen ble avbrutt av ukjente grunner.

Etter at Henrik I døde i 1181 fungerte Marie som regent fra 1181 til 1187 til hennes sønn Henrik ble myndig. Imidlertid dro også Henrik II på korstog og Marie fungerte atter som regent i hans fravær som varte fra 1190 og til Henriks død i 1197. Hun trakk seg tilbake nonneklosteret Fontaines-les-Nones i nærheten av Meaux, og døde der i 1198.

Marie er husket i dag hovedsakelig for hennes rolle i albigenserkorstoget som hadde som mål å utrydde kjetteriet hos katarene i Sør-Frankrike. Hun støttet også litteraturen, blant annet Andreas Capellanus som tjente i hennes hoff, og Chrétien de Troyes. Hun var selv skriftkyndig i fransk og latin og opprettholdt sitt eget bibliotek.

## Referanser


## Litteratur
* Wheeler, Bonnie: *Eleanor of Aquitaine: Lord and Lady*, 2002
* Evergates, Theodore: *Aristocratic Women in Medieval France*, 1999
Arkitektnytt

***Arkitektnytt*** var et fagblad som ble utgitt av Norske arkitekters landsforbund (NAL). Tidsskriftet brakte nyheter fra inn- og utland til arkitekter, interiørarkitekter og landskapsarkitekter. Ved siden av å være et aktualitetsblad, var *Arkitektnytt* et flittig brukt debattorgan, både av arkitekter og andre.

Våren 2023 ble *Arkitektnytt* og ''Arkitektur N'' sammenslått til ''Arkitektur'' på nett og papir.

*Arkitektnytt* startet som selvstendig tidsskrift med egen redaksjon i 1952, etter å ha eksistert som vedlegg til *[[Byggekunst]]* – fra 2007 *Arkitektur N* – siden 1945.  Første setning i nr 1 fra 20. september 1945 var: «ARKITEKT-NYTT er ikke et nytt tidsskrift, men det kan kanskje bli det. Det har nemlig vist seg at det er behov for bedre kontakt mellom arkitektene.»

*Arkitektnytt* ble utgitt 11 ganger i året, med et opplag på vel 5&nbsp;800. Bladet hadde et redaksjonelt samarbeid med Norske interiørarkitekters og møbeldesigneres landsforening (NIL), Norske landskapsarkitekters forening (NLA) og Arkitektenes Fagforbund (AFAG).

Redaktørplakaten lå til grunn for den redaksjonelle virksomheten. Innholdet i *Arkitektnytt* er søkbart i betaldatabasen ARKDOK, som produseres av NAL. 

## Norske arkitektkonkurranser
*Arkitektnytt* utga også *Norske arkitektkonkurranser* (NAK). NAK presenterer resultater fra norske arkitektkonkurranser, spesielt åpne konkurranser. NAK publiserer også resultater fra landskapsarkitektur- og designkonkurranser.

NAK ble etablert i 1953 som et bilag til tidsskriftet *Arkitektnytt*. Per desember 2010 er 432 konkurranser presentert i denne serien. Bilaget er oppdragsbasert; det vil si at konkurranseinnbyder finansierer produksjon og utsendelse. Dette betyr at ikke alle åpne konkurranser blir publisert i ettertid.

I perioden 1919–1952 ble resultatene fra mange arkitektkonkurranser publisert i *Byggekunst*. *Byggekunst*s forløper, *[[Arkitektur og Dekorativ Kunst]]*, omtalte konkurransene i årene 1909–1919. Fra 1884 til 1909 ble konkurranseresultatene omtalt og publisert i en egen avdeling for arkitektur i *Teknisk Ugeblad*, som nå heter *[[Teknisk ukeblad]]*.

Innholdet i NAK er søkbart i betaldatabasen KONKDOK, som produseres av NAL.

## Referanser


## Eksterne lenker
*
Weidu (Xuchang)

**Weidu** (kinesisk: 魏都区, pinyin: *Wèidū Qū*) er et bydistrikt i byprefekturet Xuchang i den kinesiske provins Henan. 

Det har et areal på 67&nbsp;km² og teller ca. 390&nbsp;000&nbsp;innbyggere (2004). 

## Eksterne lenker
* Informasjonsside
Zhaoyang

**Zhaoyang** (kinesisk: 昭阳区, pinyin: *Zhāoyáng Qū*) er et bydistrikt i byprefekturet Zhaotong i provinsen Yunnan. 

Det har et areal på 2&nbsp;240&nbsp;km² og teller ca. 770&nbsp;000&nbsp;innbyggere (2004).

## Eksterne lenker
* Informasjonsside
Linxiang (Lincang)

**Linxiang** (临翔区; pinyin: *Línxiáng Qū*) er et bydistrikt i kinesiske provinsen Yunnan. Det tilhører byprefekturet Lincang. 

Linxiang har et areal på 2&nbsp;652&nbsp;km² og teller 280&nbsp;000&nbsp;innbyggere (2004). 

## Administrative enheter
**Subdistrikter:**
* Fengxiang 风翔街道, Mangpan 忙畔街道; 
**Storkommune:**
* Boshang 博尚镇; 
**Kommuner:**
* Nanmei for lahufolket 南美拉祜族乡, Mayidui 蚂蚁堆乡, Zhangtuo 章驮乡, Quannei 圈内乡, Matai 马台乡, Bangdong 邦东乡, Pingcun for yi- og daifolkene 平村彝族傣族乡.

## Eksterne lenker
* Informasjonsside
Lishi

**Lishi** (kinesisk: 离石区, pinyin: *Líshí Qū*) er et bydistrikt i byprefekturet Lüliang i den kinesiske provins Shanxi. 

Det har et areal på 1&nbsp;323&nbsp;km² og ca. 240&nbsp;000&nbsp;innbyggere (2004). 

Områder har store forekomster av kull. 

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Eksterne lenker
* Kullindustri i Lishi – www.faz.net
Hualong (Puyang)

**Hualong** (kinesisk: 华龙区; pinyin: * Huálóng Qū*) er et bydistrikt i den kinesiske provinsen Henan i Folkerepublikken Kina. Det ligger under byprefekturet Puyang.

## Eksterne lenker
*  Lokalregjeringens offisielle hjemmesider
Zhongyuan

**Zhongyuan** (kinesisk: 中原区, pinyin: *Zhōngyuán Qū*) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 97,1&nbsp;km² og teller 540&nbsp;000&nbsp;innbyggere (2002).

Zhongyuan er sete for lokalregjeringen for Zhengzhou.

## Eksterne lenker
* Informasjonsside
Pingchuan

**Pingchuan** (kinesisk: 平川区, pinyin: *Píngchuān Qū* ) er et bydistrikt i byprefekturet Baiyin i den kinesiske provinsen Gansu. Det har et areal på 2&nbsp;106&nbsp;km²  og teller ca. 200&nbsp;000&nbsp;innbyggere (2004). 
  
## Eksterne lenker
* Informasjonsside
Suzhou (Jiuquan)

**Suzhou** (kinesisk: 肃州区; pinyin: *Sùzhōu Qū*) er et bydistrikt i kinesiske provinsen Gansu. Det tilhører byprefekturet Jiuquan og er dets administasjonssete.

## Historie
Suzhou ble grunnlagt i 111 f.Kr. under Handynastiet som en militær utpost lsngs Silkeveien som førte til Sentral-Asia. Den var en tid hovedstad for provinsen Gansu.
Ved siden av sin rolle som befestning og beskytter av handelsveiene var Suzhou et senter for handelen med rabarbra. Den gamle by ble fullstendig ødelagt under Dunganopprøret, men ble gjeninntatt av Qing i 1873 og raskt gjenoppbygd.

## Referanser
Anding (Dingxi)

**Anding** (kinesisk: 安定区;pinyin: *Āndìng Qū*) er et bydistrikt i byprefekturet Dingxi i den kinesiske provinsen Gansu. 

Det har et areal på 3&nbsp;638&nbsp;km²  og teller ca. 460&nbsp;000&nbsp;innbyggere (2004). 

## Eksterne lenker
* Informasjonsside
From Acid to Zen

***From Acid to Zen*** er det norske rockebandet Bigbangs niende album, og det første som kun ble utgitt for det amerikanske markedet. Det består for det meste av tidligere utgitte sanger, men har også to nye. Det ble utgitt 9. september 2008.

## Sporliste
#«Early December» (fra *[[Too Much Yang]]*)
#«Wild Bird» (fra *[[Electric Psalmbook]]*)
#«The One» (ny for denne utgivelsen)
#«Saturn Freeway» (fra *[[Poetic Terrorism]]*)
#«Hurricane Boy» (fra *[[Too Much Yang]]*)
#«My First Time» (fra *[[Too Much Yang]]*)
#«Savior Soul» (ny for denne utgivelsen)
#«From a Distance» (fra *[[Poetic Terrorism]]*)
#«Wherever You Are» (fra *[[Poetic Terrorism]]*)
#«From Acid to Zen» (fra *[[Poetic Terrorism]]*)
#«When the World Comes to an End» (fra *[[Frontside Rock'n'Roll]]*)
## Medvirkende
### Bigbang
* Øystein Greni - sang, gitar, låtskriver, produsent, tekniker, miksing 
* Olaf Olsen - trommer, kor
* Øyvind Storli Hoel - bass, kor
### Øvrige
* Phil Nicolo - produsent, tekniker, miksing 
* Christian Engfelt - tekniker
* David Larring - tekniker 
* Sylvia Massy - miksing
* Rich Veltrop - miksing 
* Patricia Sullivan Fourstar - mastering 
* Bjørn Opsahl - fotograf

## Referanser


## Eksterne lenker
*
Erqi

**Erqi** (kinesisk: 二七区; pinyin: *Èrqī Qū*) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 159&nbsp;km² og teller 490&nbsp;000&nbsp;innbyggere (2002).

## Referanser


## Eksterne lenker
* Informasjonsside
Jizhou (Ji’an)

**Jizhou** (kinesisk: 吉州区; pinyin: * Jízhōu Qū*) er et bydistrikt i den kinesiske provinsen Jiangxi i Folkerepublikken Kina. Det ligger under byprefekturet Ji'an, og er dets hovedstad.

Distriktet har et areal på 424,9&nbsp;km² og teller 318&nbsp;000&nbsp;innbyggere.

## Eksterne lenker
* Lokalregjeringens nettsider
Yongqiao

**Yongqiao** (kinesisk: 埇桥区; pinyin: *Yǒngqiáo Qū*) er et bydistrikt i den kinesiske provinsen Anhui. Det ligger under byprefekturet Suzhou (宿州).

## Eksterne lenker
* Informasjonsside
Longzihu

**Longzihu** (kinesisk: 龙子湖区; pinyin: *Lóngzǐhú Qū*) er et bydistrikt i kinesiske provinsen Anhui. Det tilhører byprefekturet Bengbu. Det har et areal på 162 km² og teller 240&nbsp;000 innbyggere (2004). 

## Administrative enheter
**Subdistriktene** Zhihuai (治淮街道), Dongfeng (东风街道), Dongsheng (东升街道), Yan'an (延安街道), Caoshan (曹山街道), Jiefang (解放街道),

**Storkommunen** Changhuaiwei (长淮卫镇), 

**Kommunen** Lilou (李楼乡)

## Landsbyen Qiugang
En dokumentarfilm fra 2010 ved navn *[[The Warriors of Qiugang]]: A Chinese Village Fights Back*, beskriver hvordan de 1876 landsbyboerne i Qiugang (仇 岗) mobiliserte for å stanse at den lokale fabrikken Jiucailuo produserte plantegifter som gikk hardt ut over levekårene i landsbyen.

## Eksterne lenker
* Informasjonsside
Huaishang

**Huaishang** (kinesisk: 淮上区; pinyin: *Huáishàng Qū*) er et bydistrikt i kinesiske provinsen Anhui. Det tilhører byprefekturet Bengbu. Huaishang har et areal på 232 km² og teller 160&nbsp;000 innbyggere (2004).

## Administrative enheter
**Subdistriktet** Huaibin (淮滨街道).

**Storkommunene** Xiaobengbu (小蚌埠镇), Wuxiaojie (吴小街镇), Caolaoji (曹老集镇)

**Kommunen** Meiqiao (梅桥乡).

## Eksterne lenker
* Informasjonsside
Romandie rundt 2009

**Romandie rundt 2009** var den 63. utgaven av Romandie rundt og ble arrangert fra 28. april til 3. mai.  

I tillegg til ProTour-lagene ble Cervélo TestTeam og BMC Racing Team invitert.

Tsjekkeren Roman Kreuziger vant sammenlagt etter å ha blitt nummer to i 2008.

## Etapper
### Tirsdag 28. april - Prolog: [[Lausanne]], [[temporitt]], 3,1 km

### Onsdag 29. april - 1. etappe: [[Montreux]] > [[Fribourg]], 87 km
 

### Torsdag 30. april - 2. etappe: [[La Chaux-de-Fonds]], 161,5 km

### Fredag 1. mai - 3. etappe: [[Yverdon-les-Bains]], [[Lagtempo (sykling)|Lagtempo]], 14,8 km

### Lørdag 2. mai - 4. etappe: [[Estavayer-le-Lac]] > [[Sainte-Croix]], 157,5 km

### Søndag 3. mai - 5. etappe: [[Aubonne]] > [[Genève]], 150,5 km

## Sluttresultater
### Sammenlagt

### Poengtrøya

### Klatretrøya
 

### Ungdomskonkurransen
 

## Eksterne lenker
*
Huangshan (Huangshan)

**Huangshan** (kinesisk: 黄山区, pinyin: *Huángshān*) er et bydistrikt i byprefekturet Huangshan i provinsen Anhui i Folkerepublikken Kina. Det har et areal på 1&nbsp;669 km² og teller ca. 160&nbsp;000 innbyggere.

Deler av fjellkjeden Huang Shan ligger innen bydistriktets grenser.

## Kulturminner
Borgerhuseene i Qiankou (潜口民宅, *Qiánkǒu mínzhái*), Familien Chengs tre hus (程氏三宅, *Chéngshì sānzhái*), den gamle arkitektur i landsbyen Chengkancun (呈坎村古建筑群, *Chéngkǎncūn gǔ jiànzhùqún*), Laowuge-residensen og Lürao-paviljongen (老屋阁及绿绕亭, *Lǎowū gé jí Lǜrào tíng*) og Luo Dongshu-forfedretempelet (罗东舒祠, *Luó Dōngshū cí*) er oppførte på Folkerepublikken Kinas lise over kulturminner.

## Eksterne lenker
*  '' Yin Yu Tang: A Chinese Home '' gir en detaljert beskrivelse av livet i Huangshan ved å granske en enkelt slektsresidens under Qingdynastiet gjennom 200 år.
Weibin (Xinxiang)

**Weibin** (kinesisk: 卫滨区; pinyin: * Wèibīn Qū*) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.

## Eksterne lenker
*  Lokalregjeringens offisielle hjemmesider -
Linchuan

**Linchuan** (kinesisk: 临川区; pinyin: *Línchuān Qū*) er et bydistrikt i den kinesiske provinsen Jiangxi. Det tilhører byprefekturet Fuzhou. Det har et areal på 2&nbsp;121&nbsp;km²  og teller ca. 1&nbsp;069&nbsp;000&nbsp;innbyggere. 

## Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Eksterne lenker
* Infoside
Nanchang (Wuxi)

**Nanchang** (kinesisk: 南长区; pinyin: *Náncháng Qū*) er et bydistrikt som tilhører byprefekturet Wuxi i den kinesiske provinsen Jiangsu. 

Det har et areal på 22&nbsp;km² og teller 320&nbsp;000&nbsp;innbyggere (2004).

## Eksterne lenker
* Informasjonsside
Jazva

**Jazva** (russisk: Я́зьва) er en elv i Perm kraj i Russland og en av sideelvene til Visjera fra venstre. Elven er 162 kilometer lang og har et nedbørfelt på . Elven munner ut i Visjera nedenfor byen Krasnovisjerska.

De største sideelvene til Jazva er Molmys, Mel, Glukhaja Vilva og Kolynva fra venstre, samt Koltsjim fra høyre.

## Referanser
Morten Harg

**Morten Gudleiv Harg** (født 5. desember 1955 i Bærum) er en norsk næringslivsmann og tidligere politiker (H).

Han har arbeidet i flere konsulentselskaper, bl.a. som seniorkonsulent i JBR Reklamebyrå, daglig leder i DMB&B og direktør i BBDO i Norge.  

Han var medlem av Bærum kommunestyre 1976–1987, medlem av formannskapet frem til 1987 og ansatt som generalsekretær i Unge Høyre 1979–1981. Harg var Høyres 5. vararepresentant til Stortinget fra Akershus 1981–1985. 

Morten Harg har tidligere vært gift med næringslivslederen Marianne Lie.

## Referanser


## Eksterne lenker
*
Jegosjikha

**Jegosjika** (russisk: Егошиха) er en elv i Perm kraj i Russland og en av sideelvene til Kama fra venstre i nedbørfeltet til Volga. Jegosjikha renner gjennom de ytre delene av Perm nær flere industriområder, og er derfor forurenset av industrielt avfall. 

Til tross for at elven bare er 9 kilometer lang er den historiske viktig. Elven renner hovedsakelig gjennom selve byen Perm og springer ut fra et skogsområde nær bydelene Lipovaja Gora og Vladimirskiij. Elven renner langs *Jegosjikha-ravinen*, som deler Perm i to på venstrebredden av Kama. To demninger og en bru krysser elven. Langs Jegosjika ligger det blant annet flere mindre hus, *Den sørlige gravplassen* og *Jegosjika gravplassen*. Jegosjika renner ut i Kama nær elvehavnen Perm I.

## Historie
Den første bosetningen ved Perm oppstod rundt Jegosjika og ble først skildret av Prokopij Jelizarov i 1647. Denne bosetningen ble senere kalt landsbyen Jegosjika. I 1723 ble det oppdaget kobber her og *Jegosjika kopperfabrikk* ble grunnlagt av Vasilij Tatisjtsjev ved bredden av elven. Han var også leder for Uralfabrikkene. Arbeidernes bosetninger utviklet seg etter hvert til å bli byen Perm.

## Eksterne lenker
*
Jeja

**Jeja** (russisk Е́я) er en elv i Krasnodar kraj i Russland. Elven er 311 kilometer lang og har et nedbørfelt på .

Elven munner ut i Jeja liman i Taganrogbukten i Azovhavet. Elven tørker inn om sommeren. Havnebyen Jejsk ligger ved Jeja liman, ved starten på Jejaneset.

## Referanser
Tay Road Bridge

**Tay Road Bridge** er en viktig veibro i Skottland. Den krysser Firth of Tay fra Newport-on-Tay i Fife til Dundee. Broen er 2250&nbsp;m lang, og dermed en av Europas lengste. Den åpnet i 1966 og har 42 spenn. Det har vært gratis å kjøre over broen siden februar 2008.

## Eksterne lenker
* Tay Road Bridge trafikkinformasjon
* Firth of Tay Road Bridge i Structurae.
Strukturerte spareprodukter

**Strukturerte spareprodukter** er en betegnelse på to eller flere finansielle instrumenter samlet sammen til et spareprodukt. Et annet navn på disse produktene er sammensatte spareprodukter. DnB NOR og Acta Kapitalforvaltning er blant de som har markedsført og solgt aggressivt fra rundt år 2000 og frem til de ble forbudt av Kredittilsynet i 2008. Ved 1. januar 2007 var det plassert om lag 48 milliarder i dette i norske finansinstitusjoner.

Bladet *[[Dine Penger]]* og Forbrukerombudet mente at markedsføringen av to av DnB NOR og Acta Kapitalforvaltnings sammensatte pro­duk­ter har vært ulovlig. I en avgjørelse i Bankklagenemda mot DNB Nor fikk kunden medhold i klage på kjøp av strukturerte produkter, en avgjørelse som talsmenn for Acta beskriver som «en dødsdom». Ifølge den kjente finansmannen Øystein Stray Spetalen måtte imidlertid bankene og Acta vite at strukturerte produkter var svindel.

## Referanser


## Eksterne lenker

* «Undersøkelse av sammensatte produkter», rapport fra Kredittilsynet, 2. januar  2008 (PDF-fil)
* «Bjørnen sov i Kredittilsynet», kritisk kommentar fra Elin Ørjaseter, ''E-24''
* «Forbyr strukturerte spareprodukter», fra ''NA24''
* «Ny klageveileder for strukturerte spareprodukter», fra ''finansportalen.no''
Radovljica

**Radovljica** er kommune nord i den statistiske regionen Gorenjska, Slovenia. Kommunen har ca. 18&nbsp;600 innbyggere og et areal på 118 km². Kommunesenteret er landsbyen Radovljica. 

## Geografi
Kommunesenteret ligger 492 meter over havet mellom De juliske alpene og Karavankene. Mellom landsbyene Lesce og Radovljica ved sammenløpet av Sava Dolinka (venstre) og Sava Bohinjka (høyre), oppstår Sava som renner ut i Donau ved Beograd.

## Landsbyer
Begunje na Gorenjskem, Brda, Brezje, Brezovica, Dobravica, Dobro Polje, Dvorska vas, Češnjica pri Kropi, Črnivec, Globoko, Gorica, Hlebce, Hraše, Kamna Gorica, Kropa, Lancovo, Lesce, Lipnica, Ljubno, Mišače, Mlaka, Mošnje, Nova vas pri Lescah, Noše, Otoče, Ovsiše, Peračica, Podnart, Poljče, Poljšica pri Podnartu, Posavec, Praproše, Prezrenje, Radovljica, Ravnica, Rovte, Slatna, Spodnja Dobrava, Spodnja Lipnica, Spodnji Otok, Srednja Dobrava, Srednja vas, Studenčice, Vošče, Vrbnje, Zadnja vas, Zaloše, Zapuže, Zgornja Dobrava, Zgornja Lipnica, Zgornji Otok og Zgoša.

## Bildegalleri

Sava Dolinka and Sava Bohinjka.JPG|Sammenløpet av Sava Dolinka (fra venstre) og Sava Bohinjka til Sava, ved Radovljica.
Radovljica bled okt-28-2006-01.JPG|Sava ved Radovljica


## Demografi
Befolkningsutviklingen har vært jevnt stigende siden 1999.

## Eksterne lenker
*
Den fantastiske Mikkel Rev

:*For filmen med samme navn, se [[Den fantastiske Mikkel Rev (film)]]*

***Den fantastiske Mikkel Rev*** er en barnebok av Roald Dahl fra 1970; først utgitt på norsk i 1978.  Boken omhandler en rev, og hans forsøk på å unngå å bli fanget av tre bønder som har lagt ham for hat.  Boken er skrevet på engelsk, og oversatt til norsk av John Hollen.

Filmen *[[Den fantastiske Mikkel Rev (film)|Den fantastiske Mikkel Rev]]* hadde premiere på norske kinoer 5. februar 2010.  

## Handling
Mr. Fox er en antropomorf og smart rev som bor i et revehi under jorden ved siden av et tre sammen med sin kone og deres fire barn. For å gi familien sin nok mat, må han besøke gårder som eies av tre onde, uhøflige og grusomme bønder som heter Boggis, Bunce og Bean (norsk: Bred, Bisk og Bønne), hvorpå reven forsyner seg av forskjellige husdyr som er tilgjengelige på hver enkelt gård. Men bøndene blir snart lei av å bli overlistet av reven, og de utarbeider en plan for å ta reven i bakhold. Men de lykkes bare med å skyte av halen hans.

De tre bøndene graver deretter opp revenes hi ved hjelp. Men alle revene klarer å unnslippe ved å grave seg lenger under jorden til sikkerhet. Trioen blir latterliggjort for deres udugelighet. Men de nekter å gi opp, og lover å ikke komme tilbake til gårdene deres før de har fanget reven. Bøndene forsøker å beleire revehiet, og venter til han blir sulten nok til å komme ut. Reven og hans familie, og alle de andre underjordiske skapningene som holder til rundt området, begynner etter hvert å sulte. Etter flere dager fanget under jorden, har reven kommet med et komplott for å skaffe seg mat. Han og barna lager en tunnel, og ender med å grave seg til et av Boggis-gårdens fire kylling-fjøs. 

Reven dreper flere kyllinger og sender sin eldste sønn for å bære dyrene hjem til revehiet. På vei til deres neste destinasjon møter reven en venn kalt Mr. Badger og ber ham følge ham på oppdraget. Hjulpet av Mr. Badger går alle dyrene til gårdene hvor de finner blant annet gjess, skinke, bacon og gulrøtter. Dyrene kommer seg også til Beans hemmelige cider-kjeller. Her blir de nesten tatt til fange av Beans sin tjener Mabel, og får en ubehagelig konfrontasjon med kjellerens beboer, en rotte. De bærer byttet hjem, hvor reven har forberedt en stor fest for alle de sultne underjordiske dyrene og deres familier.

## Referanser
Den kjempestore krokodillen

***Den kjempestore krokodillen*** (*The Enormous Crocodile*) er en billedbok av Roald Dahl, første gang utgitt på norsk i 1988. Den er illustrert av  Quentin Blake. Den ble første gang utgitt i 1978.

## Sammendrag
En dag tramper en kjemestor krokodille gjennom skogen mens den forteller alle dyrene at han skal spise barn. De andre dyrene forteller den at det er en forferdelig ting å gjøre, men han prøver å bruke sine triks for å spise de smakfulle barnene likevel. Dog hver gang han forsøker blir barnene reddet av de andre dyrene i skogen. En stor elefant gjør slutt på krokodillen ved å svinge den rundt i luften etter halen og sende den opp i himmelen hvor den kolliderer med den varme solen.

## Referanser
Asics

**Asics** er en japansk produsent at sportsutstyr. 

Asics produserer fottøy og sportsutstyr beregnet for fotball, løping, nettball, tennis, badminton, squash, kampsport, cricket, golf, bryting, friidrett, volleyball, cheerleading, lacrosse og mange andre sportsgrener. I dag er selskapet særlig kjent for sine joggesko.

Selskapet ble etablert under navnet *Onitsuka Co., Ltd* 1. september 1949. Grunnleggeren, Kihachiro Onitsuka, begynte å produsere basketballsko, senere har sortimentet blitt utvidet. 

Navnet er et akronym for det latinske *anima sana in corpore sano*; en sunn sjel i et sunt legeme.

## Referanser


## Eksterne lenker
*
Robert Kardashian

**Robert George Kardashian** (1944–2003) var en amerikansk jurist. Han er best kjent som advokaten til sin nære venn O.J. Simpson.

Han er far til TV-personligheten Kim, Kourtney, Khloé og Rob Kardashian.

Kardashian døde 59 år gammel i sitt hjem i Los Angeles. Dødsårsaken var spiserørskreft.

## Referanser


## Eksterne lenker
* 
*
Charlie og den store glassheisen

***Charlie og den store glassheisen*** (orig: *Charlie and the Great Glass Elevator*) er en barnebok skrevet av Roald Dahl.  Boken er en frittstående oppfølger til *[[Charlie og sjokoladefabrikken]]* og handler om perioden etter Charlie og sjokoladefabrikken.

Boken ble først publisert i 1972 og utkom på norsk første gang i 1988, oversatt av Tor Edvin Dahl.

## Handling
Historien fortsetter hvor den forrige boken slapp, med Charlie og familien om bord på den flygende Great Glass Elevator. Heisen går ved et uhell i bane, og Mr. Wonka legger dem til ved Space Hotel USA. Men dette forveksles med å være fiendtlige agenter, spioner eller romvesen. Kort tid etter ankomst oppdager de at hotellet de ligger ved har blitt tatt over av farlige, fremmede monster kjent som The Vermicious Knids. Etter forskjellige problemer kommer Mr. Wonka og resten av gjengen endelig tilbake i Willy Wonkas sjokolade-fabrikk. Men der nekter tre av Charlies besteforeldre å forlate sengen deres.

Mr. Wonka gir besteforeldrene en formel kalt "Wonka-Vite" som gjør at de blir mye yngre. Men de tar veldig mye mer enn de behøver, og blir 80 år yngre. To av besteforeldrene blir babyer, men 78 år gamle bestemor Georgina forsvinner etter å ha blitt "minus 2 år" gammel. Charlie og Mr. Wonka reiser til "Minus-land" vor de sporer opp bestemor Georginas ånd. Fordi hun ikke har noen fysisk tilstedeværelse lenger, sprayer Mr. Wonka henne med det motsatte av "Wonka-Vite" som kalles for "Vita-Wonk" - for å aldre henne igjen. Men når de forlater Minus-land, oppdager de at bestemor Georgina nå har blitt 358 år gammel.

## Referanser
Mirra Alfassa Morriset

**Mirra Alfassa Morriset** (født 21. februar 1878 i Paris, død 17. november 1973 i Puducherry i India), også kjent som «Moren», var en fransk jøde som ble den åndelige partneren til Sri Aurobindo. Sri Aurobindo betraktet Mirra som en inkarnasjon av den avatar som i hinduismen kalles «den guddommelige mor» (hindi: : देवी माँ, *Devī Mã*), det feminine aspekt av den guddommelige bevissthet og skapende energi; herav hennes tittel «Moren».
## Liv og virke
### Bakgrunn
Mirra ble født på Boulevard Haussmann i Paris som datteren av tyrkisk-persisk far (Maurice, bankier) og egyptisk mor (Mathilde Ismaloum); de var sefardiske jøder. Omkring 1905 møtte hun okkultisten Max Theon, som underviste henne i paranormale evner. Mirra hadde også to lengre opphold i Théons hjem i Tlemcen i Algerie, for å undervises i okkultisme av Théon og hans kone Alma Theon.

### Karriere
Den 29. mars 1914 ankom hun det franske forbunds-territoriet Puducherry i India, hvor hun innledet et samarbeid med Sri Aurobindo i publiseringen av *Arya*. Under første verdenskrig ble Mirra tvunget til å forlate India. Hun oppholdt seg da mesteparten av tiden i Japan, hvor hun møtte poeten Rabindranath Tagore. Han var i Japan i fire år, først i Tokyo (1916–1917), så i Kyoto (1917–1918). 

I 1920 vendte hun tilbake til Puducherry. Da Sri Aurobindo den 24. november 1926 trakk seg tilbake, avsondret fra den ytre verden, grunnla Mirra Sri Aurobindo Ashram hvor hun var omgitt av en håndfull elever. Med Aurobindos godkjennelse ble hun fellesskapets leder, en posisjon hun hadde frem til sin død i 1973. Stiftelsen som hun registrerte etter Sri Aurobindos død i 1950, arbeider fortsatt med å ivareta institusjonen.

Mirras erfaringer i de 30 siste årene av sitt liv, ble samlet i et 13-binds verk med tittelen *Mothers Agenda*. I disse årene arbeidet hun med det hun betegnet som å transformere sin egen fysiske kropp for å bli den første av en ny type menneskelige individer. Dette skulle skje ved å åpne den «super-mentale sannhetsbevissthet» som Sri Aurobindo hevdet å ha oppdaget.

## Bibliografi (utvalg)
* *Prières et Méditations* (dagbok 1912-1919, første franske utgave 1932)
* *Entretiens* (1929-1958, 8 bind publisert 1933-1972)  
* *L'Agenda de Mère* (1951-1973, redigert av hennes franske eleve Satprem og utgitt i 13 bind.)

## Referanser


## Eksterne lenker
* Den integrale Yoga til Sri Aurobindo og «Moren»
Idrettsforeningen Trauma

**Idrettsforeningen Trauma** (stiftet 19. januar 1896) er en idrettsforening som holder til på Tromøya ved Arendal, og organiserer  sommer- og vinteridretter som håndball, fotball, orientering og ski.

## Fotball (menn)
Klubben meldte seg inn i Norges Fotballforbund i 1925. Det første fotballaget til Trauma besto av Jacob Pedersen, Mangor Pedersen, Arne Reiersen, Gustav Therkelsen, Abel Skundberg, Oskar Jansen, Vang Scott (sønn av Gabriel Scott), Peder Pedersen, Robert Pedersen, John Hansen og Arthur Pedersen. Trauma spilte sin første runde i Norgesmesterskapet mot Vigør, 7. september 1930. Kampen endte 5–0 til Vigør. 

Fra 2000 til 2002 spilte Trauma 43 kamper på rad uten tap, og rykket opp fra 5.&nbsp;divisjon til 3.&nbsp;divisjon. 

Traumas A-lag i herrefotball spilte i 3. divisjon frem til 2011-sesongen, da klubbens toppfotballsatsning for menn ble slått sammen med Idrettsklubben Grane til Arendal Fotball. De to samarbeidsklubbene overførte spillere og divisjonsplasseringene til den nye klubben, men fortsatte som selvstendige klubber med egne fotballag i ulike årsklasser.

Klubben startet opp igjen i  6.&nbsp;divisjon, og rykket i 2020 opp til 4.&nbsp;divisjon. I 2022 kom klubben kom på 2 plass bak FK Donn. Trauma spiller i 2024 fortsatt i 4 divisjon.

Trauma spiller sine hjemmekamper på Hove kunstgressbane. Den 10. mai 2009 satte Trauma publikumsrekord på  tilskuere på Hove, i en kamp mot Start i første runde av Norgesmesterskapet i fotball for menn.

### Tabell

## Håndball
Trauma har også en håndballtradisjon, tildels i samarbeid med Idrettslaget Sørfjell. Nå drives det samarbeid med Grane og Jenteløftet, som ønsker å fremme kvinnehåndballen i Aust-Agder fylke.

Hjemmebanen til Trauma er Tromøyhallen, som ligger på øyas vestside. 

## Referanser


## Litteratur
* Alf M. Sandberg: *Lokalidrett i 100 år* 
***[http://urn.nb.no/URN:NBN:no-nb_digibok_2008080100058 Skiklubben Truma, Tromø skiklub, Trauma sportsklub, Idrettsforeningen Trauma. B. 1 : 1896-1946]* fra 1997, ISBN 8299455219
***[http://urn.nb.no/URN:NBN:no-nb_digibok_2008081900004 Idrettsforeningen Trauma. B. 2 : 1946-1971]* fra 1998, ISBN 8299455227
***[http://urn.nb.no/URN:NBN:no-nb_digibok_2008090100152 Idrettsforeningen Trauma. B. 3 : 1971-1986]* fra 1999, ISBN 8299455235

## Eksterne lenker
*
Hitlertennene

**Hitlertennene** var en del av et forsvarsverk som ble bygget på Jæren i regi av Tyskland under den andre verdenskrig. Tyskerne fryktet et angrep fra havet, og for å stoppe allierte stridsvogner og amfibiebiler ble det lagt brede minefelt på stranden og lenger oppe ble det plassert store stein- og betongblokker i flere rekker.

Flere hundre menn måtte delta i dette arbeidet, de fleste var tvangsutsendte fra Jæren, Egersund og Stavanger. Og etter hvert ble Hitlers norske tanngard ferdig for å beskytte tyskerne mot angrep fra havet.

Hitlertennene er en del av Atlanterhavsvollen.

## Litteratur
*   
* 

## Referanser
Monclairhuset

**Monclairhuset** i Møhlenprisbakken 12 er en verneverdig trebygning i bydelen Møhlenpris i Bergen. Huset er også kjent som «Husmorskolen» og «huset under broen», sistnevnte grunnet sin plassering under Puddefjordsbroen i Bergen.

## Historikk
Monclairhuset ble bygget ca. 1760 av Jean Nichlas Monclair (1708–1772). Han kom til Bergen fra Frankrike som hugenott-flyktning og løste borgerbrev som urmaker i Bergen i 1735. Eiendommen var i familiens eie til den ble solgt til skipper August C. Mohr i 1851. 

Huset ble senere solgt til Bergen kommune som drev Bergen kommunale husmorskole der fra 1914–1972. Denne ble overført til Hordaland fylkeskommune i 1972 og endelig flyttet til nye lokaler i 1977. 

Fra 1983 ble Monclairhuset restaurert og ombygget til bydelshus for Møhlenpris inntil Vitalitetssenteret på Møhlenpris ble etablert i 2003. 

I dag benyttes huset til Miljømarked bruktbygg i Bergen, drevet av Norges Miljøvernforbund.

## Referanser


## Eksterne lenker
* 
*